ജനിതകവൈവിധ്യ സസ്യങ്ങളുടെ സംരക്ഷകനായി തോമസ് മാസ്റ്റര് തിരുവമ്ബാടി: വിദ്യാര്ഥി സ്നേഹത്തിലധിഷ്ഠിതമായി ചിട്ടയായി ക്രമപ്പെടുത്തിയ ജീവിത ശൈലി കൊണ്ട് ജനിതക വൈവിധ്യ സസ്യങ്ങളുടെ സംരക്ഷകനായി മാറുകയാണ് പുരയിടത്തില് തോമസ്. ഈ തിരുവമ്ബാടിക്കാരനെത്തേടി സംസ്ഥാന ജൈവ വൈവിധ്യ പുരസ്കാരം എത്തിച്ചേര്ന്നിരിക്കുന്നു. ജനിതക വൈവിധ്യ സസ്യജാല സംരക്ഷകന് എന്ന അവാര്ഡാണ് തോമസ് മാസ്റ്റര്ക്കു ലഭിച്ചത്. കാടിനോടും പരിസ്ഥിതിയോടുമുള്ള അടങ്ങാത്ത സ്നേഹം മൂലം പൈതൃകമായി ലഭിച്ച കൃഷിഭൂമിയില് അപൂര്വങ്ങളായ സസ്യ വൃക്ഷ സംരക്ഷണം നടത്തുകയാണദ്ദേഹം. കുന്തിരിക്കം, കര്പ്പൂരം, കായം, കരിമരം, മരവുരി, ഇരട്ടി മധുരം, അണലിവേഗം, രുദ്രാക്ഷം തുടങ്ങിയ സസ്യങ്ങളെക്കൂടാതെ പൂമ്ബാറ്റകള് മുട്ടയിടുന്ന കിലുക്കി, കരളയം, നാരകം, കറിവേപ്പ്, പൂമ്ബാറ്റകള് തേന് കുടിക്കുന്ന വൈവിധ്യ സസ്യ ശേഖരവും ഇദ്ദേഹത്തിന്റെ സംരക്ഷണ ശേഖരത്തിലുണ്ട്. നൂറോളം ഔഷധ സസ്യങ്ങള് ഇദ്ദേഹം സംരക്ഷിച്ചു പരിപാലിക്കുന്നു. മുപ്പതില് പരം ചേമ്ബ്, വാഴ വര്ഗങ്ങള്, 15 ല് പരം വ്യത്യസ്തയിനം മധുരക്കിഴങ്ങുകള്, ഇരുമ്ബിനേക്കാള് കടുപ്പമുള്ള കമ്ബകം, ആദ്യകാലത്ത് വസ്ത്രങ്ങള് അലക്കുവാനുപയോഗിച്ചിരുന്ന സോപ്പു കായ് വൃക്ഷവും ഇദ്ദേഹം പരിപാലിക്കുന്നു. കൃഷിയിടത്തിന്റെ ഒരു ഭാഗത്തായി ചന്ദനം, രക്തചന്ദനം, തേക്ക്, ഊട്ടി, ഇന്ദ്രള് തുടങ്ങിയ സസ്യങ്ങളെ കൊമേഴ്സ്യല് സോണായി വളര്ത്തുന്ന ഇദ്ദേഹം ജന്തുശാസ്ത്രത്തിലും പരിസ്ഥിതി ശാസ്ത്രത്തിലും ബിരുദാനന്തര ബിരുദധാരിയാണ്. കൂടത്തായി സെന്റ് മേരീസ് സ്കൂള് അധ്യാപകനായിരുന്നു. കേരള വനം വകുപ്പിന്റെ വനമിത്ര അവാര്ഡ്, പരിയാവരന് മിത്ര അവാര്ഡ്, ഗ്ലോബല് ടീച്ചേഴ്സ് റോള് മോഡല് അവാര്ഡ്, സേവാ നിരദ അവാര്ഡ്, ഡോ. ബി.ആര്. അംബേദ്കര് നാഷണല് എക്സലന്സ് അവാര്ഡ്, അധ്യാപകര്ക്കായി നടത്തുന്ന റിസര്ച്ച് പ്രോജക്ടില് രണ്ടുതവണ സംസ്ഥാനതല അവാര്ഡ് എന്നിവ കരസ്ഥമാക്കിയിട്ടുണ്ട്.